Απόφαση της Επιτροπής της 14ης Μαρτίου 2002 για την τροποποίηση της απόφασης 96/587/ΕΚ για τη δημοσίευση του καταλόγου αναγνωρισμένων οργανισμών οι οποίοι έχουν κοινοποιηθεί από τα κράτη μέλη σύμφωνα με την οδηγία 94/57/ΕΚ του Συμβουλίου [κοινοποιηθείσα υπό τον αριθμό Ε(2002) 995] (Κείμενο που παρουσιάζει ενδιαφέρον για τον ΕΟΧ) (2002/221/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 94/57/ΕΚ του Συμβουλίου, της 22ας Noεμβρίου 1994, σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών(1), όπως τροποποιήθηκε από την οδηγία 97/58/ΕΚ της Επιτροπής(2), και ιδίως το άρθρο 4 παράγραφος 5, Εκτιμώντας τα ακόλουθα: (1) Με την απόφαση 96/587/EΚ της Επιτροπής(3), όπως τροποποιήθηκε από την απόφαση 98/403/ΕΚ(4), δημοσιεύθηκε ο κατάλογος των αναγνωρισμένων οργανισμών. (2) Λαμβάνοντας υπόψη την απόφαση 2000/481/EΚ της Επιτροπής, της 14ης Ιουλίου 2000, περί αναγνωρίσεως της εταιρείας "Rinave - Registro Internacional Naval, SA" δυνάμει της οδηγίας 94/57/ΕΚ του Συμβουλίου(5), και την απόφαση 2001/890/ΕΚτης Επιτροπής, της 13ης Δεκεμβρίου 2001, για την αναγνώριση του "Ελληνικού Νηογνώμονα" (Hellenic Register of Shipping), σύμφωνα με το άρθρο 4 παράγραφος 3 της οδηγίας 94/57/ΕΚ του Συμβουλίου(6), η Επιτροπή πρέπει να επικαιροποιήσει τον εν λόγω κατάλογο. (3) Ως εκ τούτου, πρέπει να τροποποιηθεί αναλόγως η απόφαση 96/587/ΕΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 96/87/ΕΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 14 Μαρτίου 2002.

[Source: multi_eurlex | Tokens: 1504]